钦定古今图书集成/明伦汇编/官常典/第771卷 > 册府元龟 > 《廉俭》
## 钦定古今图书集成/明伦汇编/官常典/第771卷 > 册府元龟 > 《廉俭》

班固有言曰：“谨身帅先居以廉平不至于严而民从
化者循吏之道也。”是知公廉则绝私清俭则寡欲故
能使政平而讼理吏肃而民服焉。《周礼》小宰之职弊
群吏之治者有六皆以廉为本孔子曰：“以约失之者
鲜矣。”历代而下居牧守之任以清白著称者比比有
之是皆以道化人砥名砺节确然有守涅而不淄者
也。至若“斩马刍而席羊皮，衣祗裯而宿树下”者，斯固
克己过差，偪下已甚。然迹其矫抗，亦有所激云。